બ્લુ ઓશન સ્ટ્રૅટેજીમાં કોઈ પણ ઇન્ડસ્ટ્રીનું આકર્ષક કે પછી અનાકર્ષક એમ સ્પષ્ટ વર્ગીકરણ ભાગ્યે જ કરી શકાય છે, કારણ કે ઇન્ડસ્ટ્રીના આકર્ષણનો મોટો આધાર કંપનીના પ્રયાસોની દાનત પર રહેલો છે. એમાં વેપારની કિંમતમાં વધારો કે ઘટાડો કરીને પછી વેપારના નિયમોમાં ફેરફાર કરીને માર્કેટના સ્વરૂપમાં ફેરફાર કરવાનું શક્ય છે. આ કારણે બ્લુ ઓશન સ્ટ્રૅટેજીમાં જૂના બજાર જેવી સ્પર્ધાનું કોઈ જ મહત્ત્વ રહેતું નથી અને આર્થિક વ્યવસ્થામાં ડિમાન્ડનું પ્રમાણ વધારીને નવી સંપત્તિનું સર્જન શક્ય બનાવાય છે. આ પ્રકારની સ્ટ્રૅટેજીની મદદથી કંપનીઓને વધારે ફાયદો થવાની શક્યતા વધી જાય છે.